Контролно/овлашћено тело ОВЕРМЕД ДОО Београд (у даљем тексту: ОВЕРМЕД) које заступа директор ОВЕРМЕД-а, Јасна Стојановић, са једне стране и подносилац захтева - корисник услуга (у даљем тексту корисник) (*наводи се назив правног лица, онако како је регистровано у АПР-у/судском регистру и адреса*) које заступа (*наводи се овлашћена особа правног лица*) са друге стране, потписују

**УГОВОР ЗА КОНТРОЛИСАЊЕ/ОВЕРАВАЊЕ**

**Предмет уговора**

1. Овим уговором регулишу се права и обавезе корисника и ОВЕРМЕД-а у поступку контролисања/оверавања мерила.
2. ОВЕРМЕД обавља контролисање/оверавање мерила према *Захтеву за оверавање мерила бр. \_\_\_\_\_\_\_ од \_\_\_\_\_\_\_* (у даљем тексту: захтев корисника), а у складу са додељеним обимом акредитације односно овлашћењем надлежног органа за послове метрологије за обављање послова оверавања.
3. У случају да корисник не назначи методу контролисања/оверавања ОВЕРМЕД ће обавестити корисника услуге о прописаним методама контролисања/оверавања које су погодне за дату намену мерила. ОВЕРМЕД ће обавестити корисника да је у обавези да примењује методе дате метролошким правилницима уколико корисник жели да предложи другу методу односно ако ОВЕРМЕД сматра да метода коју је предложио корисник није одговарајућа, оно о томе обавештава корисника.
4. Уколико су испитивања обавезан део поступка оверавања мерила, корисник се обавезује да ће прихватити правила одлучивања када су дефинисана у стандардима/техничким прописима за испитивање односно правилницима за оверавање мерила. Уколико правила одлучивања нису прописана стандардима/техничким прописима према којима се раде испитивања, ОВЕРМЕД се обавезује да ће кориснику саопштити правила одлучивања, ако ће бити примењена. Корисник има право да у року од 7 дана стави примедбу на ова правила. Уколико корисник не достави примедбе у наведеном року, сматраће се да их је прихватио.
5. Корисник прихвата да ОВЕРМЕД измени назив, тип производа и произвођача или неку другу информацију уколико, из било ког разлога, ове чињенице нису исправно уписане у захтеву корисника.

**Непристрасност и независност**

1. Овим уговором ОВЕРМЕД се обавезује да стручно, непристрасно и објективно обави контролисање/оверавање мерила према утврђеном и прописаном поступку и да на крају поступка изда *Извештај о контролисању/Записник о оверавању*.

**Цене и услови плаћања**

1. Корисник се обавезује да плати извршену услугу ОВЕРМЕД-у, према понуди бр. \_\_\_\_\_\_\_\_\_\_\_\_ од \_\_\_\_\_\_\_\_\_\_\_ године, у року наведеном у понуди.

Корисник се обавезује да исплати извршену услугу ОВЕРМЕД-у без обзира на резултате контролисања/оверавања, тј. без обзира на то да ли му је тражени документ издат или није због неиспуњавања услова за издавање.

1. У име и за рачун корисника, услугу може платити и треће правно или физичко лице, сагласно члану 453. Закона о облигационим односима.

ОВЕРМЕД може захтевати да се плаћање услуге из овог уговора изврши пре почетка поступка контролисања/оверавања мерила.

**Рокови обављања услуга контролисања/оверавања**

1. ОВЕРМЕД је дужан да услугу изврши у договореном року који не може бити дужи од 60 (шесдесет) дана, рачунајући од дана када корисник достави предмет контролисања/мерило за оверавање односно достави захтеву случају када би се оверавање обавило на локацији корисника и, уколико је потребно, комплетну тражену документацију.

**Техничка документација за предмете контролисања/оверавања**

1. Ако није другачије договорено, корисник услуге је у обавези да достави пратећу техничку документацију/упутства предмета контролисања/оверавања ОВЕРМЕД-у пре почетка обављања предметних активности.

**Припрема мерила, место контролисања и приступ објектима/предметима контролисања/оверавања**

1. ОВЕРМЕД је одговоран за активности контролисања мерила/мерних уређаја који су саставни део медицинских средстава из обима пословања/акредитације/оверавања за рад на локацији Билећка 44/1, Београд, као и рад на терену у случајевима предвиђеним правилником који дефинише начине и услове оверавања мерила.
2. ОВЕРМЕД је дужан да чува предато му мерило и преузима одговорност за њихов нестанак за случај крађе или замене, у случају да је потврђен пријем мерила од стране ОВЕРМЕД-а, када се оверавање обавља на локацији ОВЕРМЕД-а.
3. Корисник услуга контролисања/оверавања се обавезује да ће обезбедити неометан приступ објектима/предметима контролисања у случају оверавања на локацији корисника услуга, као и обезбедити одговарајуће безбедносне, радне и техничке услове према захтевима ОВЕРМЕД-а.
4. Контролисање/оверавање мерила се искључиво обавља на већ очишћеним и припремљеним мерилима од стране корисника, која су техничко исправна, комплетна са свим припадајућим деловима и која морају функционисати у складу са прописаним метролошким захтевима и бити у таквом стању да се несметано може приступити оверавању.
5. Корисник је дужан да прегледано мерило преузме, у затеченом стању након контролисања/оверавања у року од 15 (пет­наест) дана од дана завршетка поступка односно ОВЕРМЕД је у обавези да у наведеном року пошаље мерило кориснику путем провајдера транспортних услуга уколико је тако договорено са корисником.

У сваком случају, ОВЕРМЕД је дужан да чува прегледано мерило 6 месеци рачунајући овај рок од дана завршеног контролисања/оверавања. Након овог рока, мерило ће се сматрати напуштеном покретном ствари од стране власника ствари/корисника сагласно члановима 32. и 46. Закона о основама својинско-правних односа, те ОВЕРМЕД стиче право својине на мерилу.

**Поверљивост и заштита података**

1. У поступку реализације захтева запослени у ОВЕРМЕД-у, као и остали учесници који су у њему ангажовани, дужни су да пошту­ју пословну тајну, сматрајући поверљивом сваку информацију (осим ако је договорено са корисником да се информација објави или уколико их корисник учини јавно доступним) примљену у вези са захтевом/спроведеним контролисањем. ОВЕРМЕД ће унапред информисати корисника о информацијама које се односе на корисника, а које жели да учини јавно доступним.
2. Када се од ОВЕРМЕД-а законом или због уговорних обавеза захтева да објави поверљиве информације, корисник или други појединац којих се то тиче ће бити о томе обавештени (осим ако је то забрањено законом).
3. Информације о кориснику које ОВЕРМЕД добије из других извора (подносиоца приговора, органа власти) ће сматрати поверљивим. Извор информација неће открити кориснику, осим ако се извор не сагласи са тим.

**Власништво и право употребе исправа**

1. Ималац докумен-та/ата о извршеном контролисању/оверавању (у даљем тексту: документ) дужан је да користи тај документ у складу са правилима за коришћење ових докумената. Корисник услуге контролисања/оверавања ће резултате контролисања користити тако да не могу бити погрешно протумачени, интерпретирани или злоупотребљени на било који начин.
2. Ималац документа не може користити добијени документ и/или жиг након истека рока важења документа и/или жига.
3. Корисник има право да репродукује добијени документ о контролисању/оверавању само у целости. Другачији начин употребе резултата контролисања је могућ само уз сагласност ОВЕРМЕД-а.

**Безбедност и здравље на раду на локацији корисника**

1. ОВЕРМЕД се обавезује да ће при извршењу услуга контролисања/оверавања на локацији корисника, предузети све неопходне мере заштите на раду сопственог особља, као и присутних представника корисника услуге контролисања/оверавања, у складу са релевантним одредбама општих интерних аката о безбедности и здрављу на раду, као и да ће поштовати одговарајуће одредбе здравствено-безбедносних протокола корисника.
2. Корисник је обавезан да ОВЕРМЕД-у и/или његовим запосленима надокнади штету која је настала због непридржавања прописаних мера безбедности и здравља на раду од стране корисника услуге, односно његових запослених током обављања послова контролисања/оверавања на локацији корисника услуге. Под штетом, у смислу овог члана, подразумева се нематеријална штета настала код запосленог ОВЕРМЕД-а, штета настала на имовини ОВЕРМЕД-а, као и сви други трошкови и накнаде које је имао ОВЕРМЕД ради отклањања последица настале штете.

**Приговори и жалбе**

1. Уколико је незадовољан извршеном услугом, корисник, у првостепеном поступку, може уложити приговор односно жалбу да ОВЕРМЕД поново размотри одлуку коју је донело у вези са предметом контролисања/оверавања у писаној форми у року од 15 дана од дана пријема документа о ре­зултатима контролисања.

Корисник:

Потпис овлашћеног лица правног лица

(*уписати име и презиме*) МП (*опционо*)

Датум потписивања:

*(уписати датум)*

Разматрање приговора и жалби и одлучивање по њима се врши се по одредбама процедуре *Решавање приговора и жалби*.

1. Уговорне стране могу споразумно раскинути овај уговор.

Корисник може одустати од овог уговора у свако доба током трајања поступка, уколико поднесе ОВЕРМЕД-у писану изјаву о одустајању.

Уколико је корисник извршио плаћање услуге пре почетка по­сту­пка контролисања/оверавања мерила, а одустане са­гла­сно ставовима 1. и 2. овог члана, ОВЕРМЕД ће извршити обрачун трошкова учи­њених од дана закључења уговора до дана споразумног раскида уговора, односно до дана пријема писане изјаве о одустајању, и евентуалну разлику вратити ко­ри­сни­ку у року од 15 (петнаест) дана.

Уколико корисник није извршио плаћање услуга пре почетка контролисања/оверавања мерила, а одустане сагласно ста­ву 1. и 2. овог члана, дужан је да плати одустаницу у висини учи­ње­них трошкова ОВЕРМЕД-у од дана закључења уговора до дана споразумног раскида уговора, односно до дана пријема писане изјаве о одустајању, у року од 15 (петнаест) дана од дана пријема обрачуна - фактуре ОВЕРМЕД-а.

1. За све што није предвиђено овим уговором примењиваће се одредбе Закона о облигационим односима.
2. У случају евентуалног спора стране уговорнице ће покушати да спор реше споразумно, а потом код надлежног суда у Београду.
3. Овај уговор се закључује на (*уписати одређено или неодређено*) време (*у случају одређеног времена уписати до датума важења или избрисати овај текст*) и важи за све поднете захтевекорисника током важења истог уговора. Саставни део овог уговора чине сви захтеви корисника који су поднети током трајања истог, као и *Општи услови пословања контролног тела*.

Овај уговор сачињен је у 2 (два) истоветна примерка од ко­јих свака страна уговорница задржава по (1) један примерак за своје потребе. Уговор производи правно дејство и сматра се важећим даном потписивања од стране обе уговорне стране.

Директор ОВЕРМЕД ДОО Београд

(Јасна Стојановић, дипл. мет)

 МП

Датум потписивања:

*(уписати датум)*